SATTVA - Centar zdravlja i sreće

Večer vedske mudrosti
2018-11-13 19:30 - 20:30, 2018-11-06 19:30 - 20:30, 2018-10-23 19:30 - 20:30, 2018-10-16 19:30 - 20:30, 2018-10-09 19:30 - 20:30 (Europe/Zagreb) | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
URONIMO DUBOKO U ISTINSKO ZNANJE
Vrhunac svih naših napora je samospoznaja, odgovor na pitanja tko smo, što smo i odakle dolazimo. U našoj potrazi za odgovorima trebamo putokaze, a oni od davnina dolaze od onih koji su tim putem prošli prije nas. Vede, pa i onaj mali dio koji je ostao sačuvan, ostaju vrhunac ljudske spoznaje o istinskoj prirodi Sebstva i Univerzuma
ŠTO SU VEDE?
Vedama se naziva cijeli korpus zapisanih tekstova koji su se prije toga generacijama i tisućama godina prenosili usmenom predajom na drevnom jeziku sanskrtu. Postoje saznanja da su stare nekoliko desetaka tisuća godina, starije od svake poznate povijesti, a obuhvaćaju potpuno ljudsko znanje i spoznaju, od znanja o Sebstvu i Univerzumu, do praktičnih znanja o, primjerice, arhitekturi, medicini, glazbi, umjetnosti i društvenim odnosima. Ovo je tek jedan mali njihov djelić koji je ostao sačuvan kroz turbulentnu povijest čovječanstva. I od tog dijela tek je jedan dio sa sanskrta preveo na europske jezike i dostupan je nama. Na, kao i takav, predstavlja neusporediv i nepresušan izvor znanja o samospoznaji.
INDIJSKA FILOZOFIJA
Iz tumačenja Veda i odnosima prema njihovim postulatima razvilo se 6 različitih grana indijske filozofije – njaja, vaišešika, sankhja, joga, mimansa i vedanta. Svaka od njih uzima za polazište jedan postulat ili niz postulata iz kojih onda izvode tumačenje i način oslobođenja. U vedskoj misli, dolaženje do istine, odnosno, logika, nije linearna, nego sferična pa se do istine dolazi naoko kontradiktornim i suprotstavljenim stavovima.
PREDAVANJA
Na večerima vedske mudrosti gledat ćemo i slušati video i audio komentare na klasične vedske spise među koje spadaju Patanđalijeve Joga-sutre, Aštavakra gita, Bhagavad gita, Keno upanišada, Kato upanišada i Išavasja upanišada. Uz njih, bacit ćemo pogled i na niz kraćih osvrta na teme koje obrađuju Vede.
CIJENA
Večer vedske mudrosti je otvorena svima. Donacije su dobrodošle, na ulazu u dvoranu je kutijica u kojoj je možete ostaviti.
TERMINI i PRIJAVE
Večer vedske mudrosti se održava u Sattva – Centru zdravlja i sreće svaki utorak od 19:30 do 20:30 sati, nakon sata joge. Informirati se možete na naše kontakte, a termin je otvoren svima. Svako predavanje se simultano prevodi na hrvatski jezik.

Joga - cjeloviti pristup
2018-11-13 18:00 - 19:15, 2018-11-08 17:45 - 19:00, 2018-11-06 18:00 - 19:15, 2018-11-01 17:45 - 19:00, 2018-10-25 17:45 - 19:00, 2018-10-23 18:00 - 19:15, 2018-10-18 17:45 - 19:00, 2018-10-16 18:00 - 19:15 and 3 more dates
OTKRIJMO ZAJEDNO ŠTO JE PRAVA JOGA!
Cjeloviti pristup jogi se temelji na programu i tehnikama Sri Sri Yoge koju širom svijeta podučava fondacija Art of Living. Približava iskustvo joge početnicima, a onima iskusnima produbljuje njihovu osobnu praksu. Ovo je jedinstveni sat joge koji uključuje pranayame, asane i meditaciju
PRANAYAME
Tradicionalne tehnike upravljanja dahom kojima se on usmjerava, zadržava i otpušta kako bi se upravljalo suptilnim energijama i na taj način energiziralo tijelo i um, te otpustile emocije i stres. Ovdje ćemo raditi nekoliko varijanti, ovisno od sata do sata, uz stručno vodstvo i nadzor.
ZAGRIJAVANJE, ASANE I RELAKSACIJA
Počinjemo s laganim pokretima tijela kako bi ga pripremili za aktivnost. Istezanja, rotacije i brzi pokreti u mjestu su standardni načini zagrijavanja. Završavamo s nekoliko krugova pozdrava suncu koje prvo radimo sporo, a onda ubrzavamo.
Središnji dio sata joge se sastoji od stojećih, ležećih (trbuh i leđa) i sjedećih asana. Pažnja prati pokret i dah što dovodi do vraćanja uma u sadašnji trenutak. Asane se temelje na tradicionalnim hatha yoga asanama koje je Sri Sri Ravi Shankar, utemeljitelj Art of Livinga, postavio u jedinstvenu sekvencu koja potiče unutarnje buđenje.
Na kraju se opuštamo u ležećem položaju uz vođenu yoga nidru. Pažnju redom usmjeravamo u sve dijelove tijela, osjećamo kako smo energizirani i odmorni.
VOĐENA MEDITACIJA
Za potpuno iskustvo joge okrećemo pažnju suptilnim razinama našeg bića. U meditaciji ne radimo ništa, ne želimo ništa i nismo ništa. Potpuno se opuštamo i svoj um usmjeravamo unutra, u tišinu.
CIJENA
Prvi sat je besplatan. Članarina za 4+1 dolaska u roku od 2 mjeseca iznosi promotivnih 80 kn za zaposlene, 55 kn za sve ostale, a za 8+2 dolaska u roku od 3 mjeseca 150 kn za zaposlene, 100 kn za sve ostale. Jedan sat iznosi 25/20 kn.
TERMINI, PRIJAVE i UČITELJI
Redovni satovi joge se održavaju u Sattva – Centru zdravlja i sreće svaki utorak od 18:00 do 19:15 sati, te četvrtak od 17.45 do 19.00 sati. Prijaviti se možete na licu mjesta (prvi sat je besplatan) ili na naše kontakte. Sat joge vode Ivan Palijan i Jasna Ćerić, dugogodišnji učitelji joge.

Osobne ayurvedske konzultacije s izvornim ayurvedskim liječnikom
2018-11-13 09:00 - 17:00
Zašto doći na Ayurvedsko savjetovanje?
Ayurvedsko savjetovanje pomoći će vam da razumijete sebe i svoje tijelo iz perspektive Ayurvede – znanosti o životu.
Prema Ayurvedi, ako bolujemo od bolesti znači da postoji neravnoteža u Vata, Pitta i Kapha doshama – našem mentalno-fizičkom kompleksu.
Vratiti ravnotežu u naš sustav, ključ je za liječenje bilo koje bolesti!
Naadi Pariksha (pulsna dijagnostika)

Učinkovita Ayurvedska metoda za otkrivanje bolesti. Polaganjem prstiju na puls ruke ayurvedska liječnica može lako otkriti neravnotežu u tijelu i preporučiti djelotvornu terapiju.
Ayurveda je drevni sustav medicine, koji je od Svjetske zdravstvene organizacije priznat kao jedan od najstarijih cjelovitih sustava liječenja. Ayurvedski liječnik pristupa individualno svakom pojedincu, a cilj mu je pomoći osobi da ostvari i održi stanje zdravlja na prirodan, uravnotežen i cjelovit način.
Pulsna dijagnostika i Ayurvedska savjetovanja uključuju:

Procjenu trenutnog fizičkog i mentalnog zdravstvenog stanja
Otkrivanje bolesti i neravnoteža u tijelu
Individualne savjete o prehrani i načinu života
Preporuku ayurvedskih preparata za vraćanje tijela i uma u ravnotežu
Osobne i stručne savjete o cjelovitom pristupu zdravlju

Prema ayurvedi, prisustvo bolesti u našem sustavu ukazuje na neravnotežu u našim „došama“. Dovođenje našeg sustava natrag u ravnotežu je ključ za izlječenje. Ayurveda ima učinkovit alat za dijagnostiku bolesti koji se zove „nadi parikša“ ili pulsna dijagnostika. Nju obavlja ayurvedski doktor koji provjerava pacijentov puls na njenom/njegovom zapešću i ona/on može lako otkriti neravnoteže u tijelu i propisati učinkovite tretmane.
Terapije obično dolaze u dva oblika:

Pančakarma, petodijelni program čišćenja tijela, sastoji se od biljnih pripravaka, lagane prehrane i tjelovježbe, posebnih masaža i tretmana čišćenja
Biljni pripravci za vraćanje ravnoteže u tijelo

Ayurveda podržava zdravlje bez remećenja prirodne inteligencije tijela; ayurvedski tretmani nemaju negativnih nuspojava. Zbog ovoga, ljudi širom svijeta se sada okreću drevnom znanju ayurvede da im pomogne vratiti i zadržati optimalno zdravlje. Ayurveda se može koristiti samostalno ili kao nadomjestak alopatskoj terapiji.
O AYURVEDI
Ayurveda je drevni indijski sustav prirodne i holističke medicine. U prijevodu sa sanskrta, ayurveda znači „znanost o životu“ (korijen riječi ayur znači dugovječnost ili život, a veda znači znanje).
Dok alopatska medicina ima sklonost usredotočiti se na bavljenje samom bolešću, ayurveda nam donosi znanje o tome kako spriječiti bolest i kako ukloniti njen uzrok u korjenu ako se pojavi.
OSNOVNI PRINCIPI AYURVEDE
Znanje o ayurvedi se usmeno prenosilo potomcima u obiteljima mudraca u Indiji dok nije preneseno u pisani oblik prije više od pet tisuća godina. Najstariji poznati tekstovi o ayurvedi su „Charaka samhita“, „Sushruta samhita“ i „Ashtanga hrudaya“. Ovi tekstovi opisuju pojedinosti načina na koje pet elemenata koje možemo naći u kozmičkom sustavu (zemlja, voda, zrak, vatra, prostor) utječu na naš individualni sustav i izlažu važnost držanja tih elementa u ravnoteži za zdrav i sretan život.
Prema ayurvedi, svaka osoba je pod utjecajem nekih elemenata više nego ostalih. To je zbog njihove prakriti, odnosno prirodne konstitucije. Ayurveda dijeli različite konstitucije u tri različite doše:

Vata doša, u kojoj prevladavaju elementi zraka i prostora
Pitta doša, u kojoj prevladava element vatre
Kapha doša, u kojoj prevladavaju elementi zemlje i vode

Doša ne utječe samo na oblik nečijeg tijela nego također i na sklonosti tijela (poput sklonosti prema određenoj vrsti hrane i probave) te na temperament, način djelovanja uma i emocije. Na primjer, element zemlje kod ljudi s kapha došom je vidljiv u njihovoj čvrstoj građi tijela, sporijoj probavi, jakoj memoriji emocionalnoj postojanosti. Većini je ljudi prakriti napravljen od dviju doša. Na primjer, ljudi koji su „pitta kapha“ će imati sklonosti i pitta i kapha doše, sa prevladavajućom pitom. S razumijevanjem osobina naše prirodne konstitucije možemo bolje učiniti što je potrebno da se održimo u ravnoteži.

O LIJEČNIKU

Dr. Nikhil M. Dongarkar je izvorni ayurvedski liječnik i predstavnik organizacije Sri Sri Ayurveda u Hrvatskoj. Svoje konzultacije održava u Zagrebu u Happiness centru, Gajeva 38, u Zagrebu, ali putuje i širom Hrvatske, održava predavanja i konzultacije kako bi promovirao ovo drevno znanje.

CIJENA KONZULTACIJA
370 kn – redovna cijena; 340 kn za ponovljene konzultacije i obiteljski popust; 300 kn za djecu do 12 godina. Za vrijeme konzultacija je osiguran prijevod na hrvatski.
INFO I PRIJAVE
sattva@sattva-centar.com, +385 (0)91 6000 245 (Ivan), +385 (0)42 350 513 (Sattva)

Mala škola kuhanja u SATTVA centru - Sjemenke i orašasti plodovi
2018-11-12 18:00 - 21:00
NAUČIMO PRIPREMITI, KUHATI I KONZUMIRATI NAŠU HRANU
Kako bismo potpuno kontrolirali našu prehranu moramo ovladati našom kuhinjom i kuhinjskim vještinama. Mala škola kuhanja se u SATTVA centru održava svaki mjesec od rujna do lipnja, svaki mjesec imamo posebna poglavlja koja nam služe da ovladamo jednim dijelom naše prehrane.
SVJESNA PREHRANA
Ako želimo znati što jedemo, moramo biti potpuno svjesni od kuda naša hrana dolazi, kako je treba pripremiti i kada i kako je konzumirati. To nam je najlakše, ako sami pripremamo svaki obrok. Za to ne treba puno vremena, treba samo vještina i znanje koje stječemo putem i praksom. Mala škola kuhanja u SATTVA centru nam služi kao vodič da saznamo sve o svojoj hrani i kako je pripremamo.
SADRŽAJ ŠKOLE
Svako poglavlje radionice će nam omogućiti da ovladamo jednim dijelom naših dnevnih obroka Ona nam daju nam na uvid teorijsko i praktično znanje o namirnicama i njihovoj primjeni, znanosti iza njih, te kako ih pripremiti za prste polizati. U svakom poglavlju će biti poseban dio koji ćemo posvetiti začinima, njihovoj upotrebi i kombiniranju.
POGLAVLJA

Rujan – listopad – studeni: Povrtni i zeleni kašasti sokovi; kruhovi; orašasti plodovi
Prosinac – siječanj – veljača: Slastice, juhe, žitarice
Ožujak – travanj: grahorice; jela od povrća
Svibanj – lipanj: Salate, voće i voćni sokovi

VODITELJI RADIONICE
Jasna Ćerić i Ivan Palijan su dugogodišnji učitelji joge i vegetarijanci. Jasna je nakon petogodišnjeg studija nutricionizma stekla titulu magistre nutricionizima. Ivan je i učitelj ayurvedskog kuhanja pa njihova kombinacija znanja i dugogodišnjeg iskustva osigurava da vam ova radionica promjeni način prehrane i način života.
CIJENA, TERMINI I PRIJAVE
Preporučena minimalna donacija za Malu školu kuhanja u SATTVA centru je 100 kn po poglavlju.. Možete je uplatiti prije početka radionice na žiro-račun Udruge SATTVA – Centar zdravlja i sreće ili je ostaviti u kutiji za donacije pri dolasku na radionicu.
Svako poglavlje škole traje oko tri sata i održava se jednom mjesečno, ponedjeljkom, od rujna do lipnja a prijaviti se možete do petka prije radionice na naše kontakte. Termine radionice provjerite na našoj web stranici ili na našem facebooku. Pretplatite se na naš newsletter pa ćemo vam redovno slati obavijesti o održavanju ove i ostalih radionica.

Velika Sudarshan Kriya
2018-11-08 19:00 - 20:30, 2018-11-01 19:00 - 20:30, 2018-10-25 19:00 - 20:30, 2018-10-18 19:00 - 20:30, 2018-10-11 19:00 - 20:30, 2018-10-04 19:00 - 20:30
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj četvrtak na redovni zajednički tjedni program s velikom sudarshan kriyom. Očekuju te:
+ 3-stupanjska pranayama
+ bhastrika
+ velika sudarshan kriya
+ vedsko znanje
+ druženje
& mnoga sretna i nasmiješena lica!
Članarina:
+ 150 kn za 10 dolazaka u 3 mjeseca
+ 80 kn za 5 dolazaka u 2 mjeseca
+ 20 kn za 1 dolazak
Napomena: Program je otvoren samo onima koji su prošli Art of Living Program sreće (klikni za više informacija).

Kuhaonica – cjeloviti pristup zdravoj prehrani
2018-11-05 18:00 - 20:30
POTPUNI POTENCIJALI VAŠEG OBROKA ČEKAJU NA VAS
Zdrava prehrana je prilagođena našoj psihofizičkoj konstituciji, našem zdravstvenom stanju, godišnjem dobu, te sadrži namirnice bez aditiva i industrijske obrade. Kako bismo iskoristili njen puni potencijal obraćamo pažnju na svaki aspekt pripreme namirnica za obrok, od njihovog izbora do njihove obrade i načina konzumacije
ZDRAVA PREHRANA
Ne postoji zdrava hrana, postoji samo zdravi način prehrane. Par organski uzgojenih namirnica ne čine zdravu prehranu, nego njihova kombinacija i način pripreme kojim se zadržavaju njihovi prehrambeni sastojci. Zdrav obrok sadrži organski uzgojene namirnice – sirovo povrće, kuhano povrće, žitarice, grahorice, sjemenke i orašaste plodove.
SADRŽAJ RADIONICE
U dva sata radionice imamo prilike čuti i vidjeti kako izgleda cjeloviti obrok, kako pravilno koristiti namirnice i začine, te na koji način ih je najbolje pripremiti kako bi se sačuvali njihovi hranjivi sastojci. Koristimo sezonsko povrće i voće koje se može nabaviti kod lokalnih proizvođača i dobavljača. Biramo organski uzgojene žitarice i grahorice koje odgovaraju našim trenutnim potrebama za nutrijentima, sjemenke i orašaste plodove koji će upotpuniti prehranu i začine koji će obrok učiniti ukusnijim i probavljivijim. Svaki obrok mora zadovoljiti svih naših pet osjetila.
SADRŽAJ OBROKA

Juha od sezonskog povrća sa začinima i začinskim biljem
Salata od sezonskog povrća sa sjemenkama, orašastim plodovima i začinskim biljem
Glavno jelo od kombinacije žitarice i grahorice s kuhanim povrćem, obogaćeno začinima
Desert bez šećera, bez glutena, bez laktoze
Napitak od voća i začina

VODITELJI RADIONICE
Jasna Ćerić i Ivan Palijan su dugogodišnji učitelji joge i vegetarijanci. Jasna je nakon petogodišnjeg studija nutricionizma stekla titulu magistre nutricionizima. Ivan je i učitelj ayurvedskog kuhanja pa njihova kombinacija znanja i dugogodišnjeg iskustva osigurava da vam ova radionica promjeni način prehrane i način života.
CIJENA, TERMINI I PRIJAVE
Preporučena minimalna donacija za radionicu je 80 kn. Možete je uplatiti prije početka radionice na žiro-račun udruge SATTVA – Centar zdravlja i sreće ili je ostaviti u kutiji za donacije pri dolasku na radionicu.
Radionica se traje dva i pol sata, od 18:00 do 20:30. Prijaviti se možete do dan prije početka radionice na naše kontakte.

Besplatno predavanje: Ayurvedskom prehranom do zdravlja
2018-10-31 18:00 - 18:45
Drevno znanje ayurvede, znanosti o životu, omogućuje nam da svoje obroke planiramo sukladno našim potrebama, našoj tjelesnoj konstituciji, godišnjem dobu, dobijemo optimalnu količinu nutrijenata i energije, te oduševimo svih naših pet osjetila!

Naučimo pripremati obroke za naše specifične potrebe i potrebe naših ukućana

Osjećamo se laganima i punima energije uslijed eliminacije suvišne vrste i količine hrane

Pripremamo hranu na jednostavan način kako bismo zadržali maksimum hranjivih tvari

Usvojimo principe o pet elemenata i tri doše od kojih je sastavljeno naše tijelo i okolina

Osnovno znanje o prikladnosti pojedinih namirnica za određene tjelesne konstitucije

Naučimo razumijevati i osvijestimo procese u svojem tijelu o kojima ovisi naše zdravlje

Znati kuhati znači znati i jesti. Da bismo zadržali zdravlje trebali bismo jesti odgovarajuću vrstu hrane u odgovarajuću količini, odgovarajućim omjerima i pripremljenu na odgovarajući način. Ayurvedsko kuhanje znači baš to i nije nimalo komplicirano. Ayurveda je drevna vedska znanost o životu i bazira se na proučavanju prirodnih zakona i njihovom poštivanju.
Da bismo pripremili hranu na ayurvedski način, odnosno na način koji najviše odgovara našoj tjelesnoj konstituciji, trebamo usvojiti i razumjeti neke principe. Sve u našem tijelu i našoj okolini je napravljeno od pet elemenata (prostor, zrak, vatra, voda, zemlja), odnosno njihovih kombinacija koje čine tri doše (vata, pita, kapha). Naša tjelesna konstitucija je kombinacija tih doša i ovisno o onoj koja je dominantna, biramo hranu koju ćemo konzumirati.
Isti elementi, odnosno doše, su prisutni, dakako, i u hrani, a naučit ćemo i načine kako pripremiti namirnice kako bismo iz njih izvukli maksimum i učinili ih najprikladnijima za konzumaciju. Pravilo je da ih učinimo što probavljivijima, da omogućimo tijelu što lakšu eliminaciju suvišnih tvari, ne remetimo naše doše i učinimo ukusnima za prste polizati!
Termin i prijava
Predavanje traje 45 minuta, od 18:00 do 18:45, pratit će je i prezentacija na ekranu, a sa sobom možete, ako želite, donijeti nešto za pisanje. Poslije predavanja možete postavljati i pitanja.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
O predavaču
Ivan Palijan, Art of Living učitelj s dugogodišnjim iskustvom i certificirani učitelj ayurvedskog kuhanja uvest će vas osnove ayurvedske prehrane. Temeljno znanje možete kasnije proširiti na Tečaju ayurvedskog kuhanja.

Mala škola kuhanja u SATTVA centru - Izrada kruha
2018-10-24 18:30 - 21:30

Meditacija punog Mjeseca
2018-10-24 17:30 - 18:15
Mjesec je sastavni dio naših života. Njegove faze i mjesto na nebu promatramo kada računamo datume blagdana, poput Uskrsa, Ramadana, Guru Purnime ili Holija.
Puni Mjesec je ona mjesečeva faza u kojoj je Mjesec potpuno obasjan gledajući ga sa Zemlje. Tijekom tog vremena, Zemlja se nalazi točno između Sunca i Mjeseca, a svo troje su poravnati.
Za puni Mjesec se kaže da simbolizira različite stvari u različitim kulturama. Ima religijsku i duhovnu važnost u nekim kulturama, a u ostalima se vjeruje da simbolizira protok, odnosno, ritam vremena,
Smatra se da je i povezan s promjenama u umu i u emocijama.
U ovom Svemiru, svaki objekt ima utjecaj na drugi. Puni Mjesec, kao i mladi Mjesec imaju utjecaj na tijelo i um do određene mjere. Ali prakticiranje pranayama, joge i meditacije može ublažiti te efekte.
Mjesečeve zrake utječu na ljudska bića, životinje, biljke, vodu i tako dalje. S obzirom da se naša tijela sastoje od 70% vode, Meditacija punog Mjeseca pomaže duhovnim tragateljima da se okrenu unutra, da transcendiraju um i osjete božansko iznutra.
S obzirom da je um povezan s duhovnim praksama, vrlo je dobro meditirati na pun Mjesec. S obzirom da Mjesec ima utjecaj na vodu u našem tijelu, a 70% tijela nam je voda pa na dan punog Mjeseca imamo dodatne dobrobiti od meditacije.
Meditiramo na meditaciju vođenu glasom Sri Sri Ravi Shankara i to ona nam obnavlja tijelo i um. U meditaciji sjedimo okrenuti prema istoku ili zapadu dok je pun Mjesec na nebu.
PROGRAM
Počinjemo s kratkim uvodnim predavanjem, nastavljamo s pranajamama (vježbama disanja) i završavamo s vođenom meditacijom.
Ulaz je slobodan. Meditacija je otvorena svima.

Dan otvorenih vrata
2018-10-20 12:30 - 17:00
Program počinjemo u 12:30 sati sa „Kušaonicom – Ayurvedska kuhinja“ na kojoj ćemo imati priliku degustirati što čini jedan ayurvedski vegetarijanski obrok. Na meniju će biti juha od povrća, glavno jelo koje se sastoji od kuhanog povrća, grahorice i žitarice, salata i desert. Nakon toga, u 13.15 sati slijedi predavanje na istu temu – „Ayurvedska prehrana“ na kojem će Ivan Palijan, certificirani učitelj ayurvedskog kuhanja objasniti principe ayurvede, kako se oni primjenjuju u pripremi obroka, te što oni znače za naše zdravlje. Joga je na programu u 14.15 sati kada ćemo proći kroz „Joga – cjeloviti pristup“ sat baziran na Sri Sri Yoga programu. Slijede „Pranayame i meditacija“ u 15.15, vježbe disanja za potpunu relaksaciju, uklanjanje stresa i podizanje razine energije koje će voditi Jasna Ćerić, dugogodišnja učiteljica joge i programa Art of Livinga. Predavanje Yoga, ayurveda i umijeće življenja je nakon toga u 16.15 na kojem će Ivana Mihalinec, također dugogodišnja voditeljica programa u Art of Living Hrvatska predstaviti osnovna znanja i programe koje nudi Art of Living Hrvatska.
Dani otvorenih Vrata u SATTVA – Centru zdravlja i sreće se održavaju radi promicanja dobrobiti joge, meditacije i ayurvede, te ujedinjenja svijeta u društvo slobodno od nasilja i stresa prema programima koje provodi globalna Art of Living fondacija.
Ulaz na sve programe je besplatan i otvoren svima.

SRI SRI YOGA TEČAJ - INTENZIV S JASNOM I IVANOM
2018-10-05 18:00 - 2018-10-08 20:30
Četverodnevni intenzivni tečaj joge koji nas vodi duboko u iskustvo istinskog mira i ravnoteže, te ostavlja s tehnikama i znanjem koje će nas služiti cijeli život. Izuzetan doživljaj za početnike i one s već stečenim iskustvom

Niz tradicionalnih joga položaja u koje možemo ulaziti prema vlastitim sposobnostima
Jednostavne tehnike disanja (pranayame) za umirivanje misli i emocija
Vođene meditacije uvode um u stanje mira i povišene svijesti
Znanje o jogi iz izvornih spisa za dublje razumijevanje životnih procesa
Dodatno znanje i informacije o ayurvedi, drevnoj znanosti o životu, za dobrobit našeg tijela
Pojačana fleksibilnost, ravnoteža i snaga tijela i uma, uz dublje razumijevanje sebe

Opis
U Sri Sri Yogi možemo pronaći pravi ritam i granice našeg tijela, te unutar njih položaje koji nas dovode do dubokog unutarnjeg mira. U deset sati, raspoređenih na 4 dana, polako putem joga asana, pranayama, vođenih meditacija i znanju o jogi i ayurvedi dolazimo do boljeg razumijevanja sebe, svoga, tijela, uma i tolikog željenog mira.
Uz mir, pronalazimo stabilnost, fleksibilnost i snagu u svome umu i u svome tijelu. To se sve događa spontano, bez prevelikog napora, jer cijelo vrijeme idemo samo do granica svojih trenutnih mogućnosti. Ono što nas na kraju oduševi, jest da su one puno veće nego što smo mislili! A to je joga. Ako ste mislili da su joga samo fizičke vježbe, ugodno će vas iznenaditi ovo iskustvo i tradiocionalna definicija joge kakvom je poznaju drevni vedski spisi iz kojih imamo najstarije zapise o njoj.
Bez obzira jesmo li početnik ili imamo prethodno iskustvo, Sri Sri Yoga će svakom donijeti duboki doživljaj. Satovi Sri Sri Yoge su trenuci humora, veselja, ali i duboke mudrosti koja se dijeli na lagan i svakodnevnim jezikom isporučen način. Za one koji traže duhovnu dimenziju života, uz snagu da se suoče sa izazovima svakodnevice, Sri Sri Yoga je savršen tečaj.
Sri Sri Yoga se, uz ostale Art of Living programe, podučava u preko 150 zemalja u svijetu. Njenu dobrobit su osjetili milijuni ljudi na svim kontinentima.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Sadržaj tečaja
Na Sri Sri Yoga tečaju imamo priliku naučiti i iskusiti:

Niz tradicionalnih joga položaja za veću fleksibilnost, snagu i stabilnost tijela i uma
Pranayame (tehnike disanja) za umirivanje uma i balansiranje životne energije
Vođene meditacije kojima dobivamo iskustvo dubine vlastitog bića
Znanje o jogi iz tradicionalnih vedski izvora poput Patanđalijevih Joga-sutri i Bagavad-gite
Znanje o ayurvedi, drevnoj znanosti o životu kako bismo pomogli našem tijelu da postigne optimalno zdravstveno stanje
Znanje o prehrani kojom si možemo pomoći i izvući najbolje iz naše prakse

Preduvjeti
Nema ih. Svatko stariji od 18 godina može pristupiti radionici. Postoje neka ograničenja uslijed nekih zdravstvenih stanja oko čega se savjetujemo prije početka radionice.
Što nakon toga?
Tečaj nam omogućava da uvedemo jogu u svoju svakodnevicu, da ovu praksu radimo svakodnevno i promatramo kako rastemo i poboljšavamo vlastiti život u svakome pogledu. Redovni satovi Sri Sri Yoge u SATTVA – Centru zdravlja i sreće pomoći će nam da svoju praksu usavršimo i produbimo. Ukoliko ih još nismo pohađali, Art of Living Program sreće i tečaj Sahaj Samadhi meditacije će nas naučiti još neke tehnike koje će nam produbiti osjećaj lakoće i energiziranosti.
Cijena
Redovna cijena je 500 kn. Cijena s popustom za umirovljenike, studente i nezaposlene je 400 kn. Cijena za ponavljače je 100 kn, a ako dovedu nekoga sa sobom onda je za njih radionica besplatna.
Termini i učitelji
Radionica se održava radnim danima od 18.30 do 21 sat, vikendom od 7.30 do 10.00.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Radionicu vode Ivan Palijan i Jasna Ćerić, Sri Sri Yoga učitelji s dugogodišnjim iskustvom.
